b'\n_START_ARTICLE_\nBobby Farnham\n_START_SECTION_\nPelaajaura\n_START_PARAGRAPH_\nEnnen ammattilaiseksi siirtymist\xc3\xa4 Farnham pelasi Brownin yliopistossa nelj\xc3\xa4n kauden ajan vuosina 2008\xe2\x80\x932012. H\xc3\xa4n teki t\xc3\xa4n\xc3\xa4 aikana 23 maalia sek\xc3\xa4 31 sy\xc3\xb6tt\xc3\xb6pistett\xc3\xa4 eli yhteens\xc3\xa4 54 tehopistett\xc3\xa4 ja ker\xc3\xa4si 128 rangaistusminuuttia pelaamissaan 129 ottelussa. Farnham ooli joukkueen varakapteeni viimeisen kautensa ajan._NEWLINE_Yliopistosta l\xc3\xa4hdetty\xc3\xa4\xc3\xa4n Farnham siirtyi ammattilaistasolle tehty\xc3\xa4\xc3\xa4n try out -sopimuksen Providence Bruinsin kanssa maaliskuussa 2012. H\xc3\xa4n ei saanut sopimusta koeaika -sopimuksilla Providencesta, Worcester Sharksista tai Hamilton Bulldogsista, joten siirtyi ECHL-joukkue Wheeling Nailersiin 10. lokakuuta 2012._NEWLINE_Yhdeks\xc3\xa4n Nailersissa pelatun ottelun j\xc3\xa4lkeen Farnham siirtyi 7. marraskuuta 2012 lainasopimuksella sarjatasoa ylemm\xc3\xa4s AHL-joukkue Wilkes-Barre/Scranton Penguinsiin. H\xc3\xa4n ehti pelata joukkueessa 11 ottelua ennen kuin h\xc3\xa4nelle annettiin jatkosopimus._NEWLINE_Farnham pelasi 65 runkosarjaottelua Wilkes-Barre/Scranton Penguinsissa kaudella 2012-2013. Farnham teki 11 tehopistett\xc3\xa4 sek\xc3\xa4 oli AHL:n tulokkaiden j\xc3\xa4\xc3\xa4hyp\xc3\xb6rssin ykk\xc3\xb6nen 274 rangaistusminuutilla. Farnhamin ensimm\xc3\xa4inen tappelu ammattilaistasolla tapahtui 9. marraskuuta 2012 Hershey Bearsin Steve Oleksya vastaan. My\xc3\xb6s h\xc3\xa4nen ensimm\xc3\xa4inen tehopisteens\xc3\xa4 syntyi samassa ottelussa, kun h\xc3\xa4n sy\xc3\xb6tti Riley Holzapfelin maalin. 19. joulukuuta 2012 Farnham teki ensimm\xc3\xa4isen maalinsa ammattilaisena ohitettuaan Binghamton Senatorsin maalivahti Robin Lehnerin._NEWLINE_5. hein\xc3\xa4kuuta 2013 Pittsburgh Penguins kiinnitti Farnhamin yksivuotisella kahden suunnan sopimuksella._NEWLINE_Farnham debytoi NHL:ss\xc3\xa4 Pittsburgh Penguinsin joukkueessa 13. joulukuuta 2014 ottelussa Columbus Blue Jacketsia vastaan. Penguins h\xc3\xa4visi ottelun rangaistuslaukauskilpailussa. Farnham tappeli heti ensimm\xc3\xa4isess\xc3\xa4 ottelussaan Jordan Leopoldia vastaan._NEWLINE_Farnham tappeli nelj\xc3\xa4sti viidess\xc3\xa4 ensimm\xc3\xa4isess\xc3\xa4 ottelussa, jonka j\xc3\xa4lkeen h\xc3\xa4net l\xc3\xa4hetettiin takaisin Wilkes-Barreen. 20. tammikuuta 2015 Farnham nostettiin yl\xc3\xb6s pelaamaan otteluun Philadelphia Flyersia vastaan, kun p\xc3\xa4\xc3\xa4valmentaja Mike Johnston halusi joukkueen fyysist\xc3\xa4 peli\xc3\xa4 pelaavan hy\xc3\xb6kk\xc3\xa4\xc3\xa4j\xc3\xa4n. Farnham t\xc3\xa4ytti roolinsa taklaten kaksi kertaa vain v\xc3\xa4h\xc3\xa4n yli viiden minuutin peliajalla. H\xc3\xa4n my\xc3\xb6s tappeli Pierre-Edouard Bellemaren kanssa. Farnham l\xc3\xa4hetettiin seuraavana p\xc3\xa4iv\xc3\xa4n\xc3\xa4 AHL:\xc3\xa4\xc3\xa4n._NEWLINE_Kaudella 2015\xe2\x80\x932016 Farnham valittiin Penguinsin kauden avanneeseen NHL-kokoonpanoon. H\xc3\xa4n pelasi kolme ottelua ennen kuin tuli laitetuksi siirtolistalle 25. lokakuuta 2015. Seuraavana p\xc3\xa4iv\xc3\xa4n\xc3\xa4 h\xc3\xa4n siirtyi entisten Penguinsin valmentajan John Hynesin ja toimitusjohtaja Ray Sheron alaisuuteen New Jersey Devilsiin 26. lokakuuta 2015. Ensimm\xc3\xa4isess\xc3\xa4 ottelussaan Devilsin paidassa h\xc3\xa4n teki NHL-uransa ensimm\xc3\xa4isen maalin sek\xc3\xa4 ensimm\xc3\xa4isen sy\xc3\xb6tt\xc3\xb6pisteen 31. lokakuuta 2015 New York Islandersia vastaan.'